als_Latn dik_Latn sag_Latn
Dukesha shtatzënë, pret binjake
personalitete.com - 10/13/2014 4:40:00 AM
Ethet e "foshnjës mbretërore" (royal baby) sërish kanë mbërthyer britanikët. Sidomos që nga dita kur dukesha e Kembrixhit dhe princi William kanë njoftuar se do të bëhen sërish prindër. Lajmin ata e kanë bërë publik më 8 shtator.
Që nga ajo ditë kanë marrë hov edhe bastet, se çfarë gjinie do të jetë fëmija. Ndërkohë, shtypi po raporton çdo gjë e gjest që ka të bëjë me familjen mbretërore.
Ndërkohë, Kate Middelton nuk është parë në publik që nga njoftimi për shtatzëninë. Sikur edhe kur ishte shtatzënë për herë të parë, ajo po vuan nga të vjella të mëdha e të shpeshta.
Sipas "Daily Mail", princesha është "strehuar” te prindërit e saj në Berkshire bashkë me të birin George.
Ky i fundit, tashmë 15-muajsh, është parë me gjyshen nëpër dyqane afër banesës. Mirëpo, një lajm i mirë gëzon shtypin anglo-sakson: Kate dhe William nuk po presin një por dy fëmijë, njofton "Hollywood Life". Gjatë një ekografie të bërë kohëve të fundit, çifti ka mësuar se do të kenë dy vajza.
als_Latn ron_Latn als_Latn als_Latn als_Latn als_Latn als_Latn